Държавен вестник, бр. 76, 2011 г., стр. 23

БРОЙ  76	
Д Ъ Р Ж А В Е Н  В Е С Т Н И К 	
СТР.  23  
Член 8
Подписване и ратифициране
Този протокол е открит за подписване от 
членовете на Съвета на Европа, подписали 
конвенцията, той подлежи на ратификация, 
приемане или утвърждаване. Държава – член­
ка на Съвета на Европа, не може да ратифи­
цира, приеме или утвърди този протокол, без 
да е ратифицирала или едновременно с това 
да ратифицира конвенцията. Документите за 
ратификация, приемане или утвърждаване се 
депозират при Генералния секретар на Съвета 
на Европа.
Член 9
Влизане в сила
1. Този протокол влиза в сила от първия 
ден на месеца, който следва изтичането на 
два месеца от датата, на която седем от дър­
жавите  – членки на Съвета на Европа, са 
изразили съгласието си да бъдат обвързани с 
този протокол в съответствие с разпоредбите 
на член 8.
2. По отношение на държава членка, ко­
ято впоследствие изрази съгласие да бъде 
обвързана с този протокол, той влиза в сила 
от първия ден на месеца, който следва изти­
чането на два месеца от датата на депозиране 
на документа за ратификация, приемане или 
утвърждаване.
Член 10
Функции на депозитаря
Генералният секретар на Съвета на Европа 
информира членовете на Съвета за:
а) всяко подписване;
b) депозирането на всеки документ за 
ратификация, приемане или утвърждаване;
с) всяка дата на влизане в сила на този 
протокол в съответствие с членове 6 и 9;
d) всяко друго действие, уведомление или 
декларация, имащи отношение към този 
протокол.
В уверение на което долуподписаните, 
надлежно упълномощени за това, подписаха 
този протокол.
Съставен в Страсбург на 22 ноември 1984 г. 
на английски и френски език, като и двата 
текста имат еднаква сила, в един екземпляр, 
който остава на съхранение в архивите на 
Съвета на Европа. Генералният секретар 
ще изпрати заверени копия на всяка държа­
ва – членка на Съвета на Европа.
10698
МИНИСТЕРСТВО 
НА ЗЕМЕДЕЛИЕТО И ХРАНИТЕ
Наредба за изменение и допълнение на На­
редба № 32 от 2008 г. за условията и реда 
за предоставяне на безвъзмездна финансова 
помощ по мярка „Насърчаване на туристичес­
ките дейности“ от Програмата за развитие 
на селските райони за периода 2007 – 2013 г. 
(обн., ДВ, бр. 83 от 2008 г.; изм., бр. 55 от 
2010 г. и бр. 30 от 2011 г.)
§ 1. В чл. 8 думата „плащане“ се заменя 
със „сключване на договора за отпускане на 
финансовата помощ“.
§ 2. В чл. 11 се правят следните изменения 
и допълнения:
1. В ал. 1 числото „20“ се заменя с „50“.
2. В ал. 4 след думите „авансовото плаща­
не“ се добавя „или договор за поръчителство, 
с който най-малко двама поръчители, всеки 
от които се задължава пред кредитора РА да 
отговаря за изпълнението на задължението по 
авансовото плащане на длъжника ползвател 
на помощта в размер 110 % от стойността на 
авансовото плащане“.
3. Създават се нови ал. 5, 6 и 7:
„(5) Поръчителят по ал. 4 трябва да отго­
варя на следните условия:
1. да е юридическо лице – търговец по 
смисъла на чл. 1, ал. 2 от Търговския закон, 
и да е вписан в търговския регистър;
2. да е регистриран и да извършва търговска 
дейност най-малко 3 години преди датата на 
подаване на заявката за авансово плащане;
3. да няма изискуеми задължения към 
Държавен фонд „Земеделие“;
4. да няма изискуеми публични задължения 
към държавата; 
5. да не е в открито производство по несъс­
тоятелност и да не е обявен в несъстоятелност;
6. да не е в производство по ликвидация;
7. 25 % от размера на собствения му ка­
питал, отразен във финансовите отчети от 
последната приключена финансова година и 
последното приключило тримесечие, преди 
подаване на заявката за авансово плащане да 
е равен или по-голям от 110% от стойността 
на искания аванс;
8. 20 % от размера на приходите му от 
продажби за последната финансова година да 
е по-голям или равен на 110% от стойността 
на искания аванс.
(6) При изчисляването на размера на 
собствения капитал по ал. 5, т. 7 РА изключва 
поетите задбалансови и условни задължения 
на поръчителя, като в тях не се включват 
обезпечения по кредити и по други задълже­
ния, които са отразени в баланса.